Древни лечителски техники, Дъглас Де Лонг
Древни лечителски техники, Дъглас Де Лонг
-----------------------------------------


### Курс за психично и духовно развитие


Преди хиляди години, първосвещениците на Древен Египет изпълнявали специален ритуал – "**Заключителната инициация"**. Тази тайна церемония се извършвала във Великата пирамида, където учениците изпълнявали свещени ритуали, включващи напяване, дишане и медитация. След този свещен ритуал посветените били готови да работят като лечители.


В тази книга Дъглас Де Лонг разкрива как можем да използваме лечебната мъдрост на Древния свят в нашето съвременно ежедневие. Вие можете да се научите да изпълнявате сами ритуала на "Заключителната инициация" и да усвоите мощни методи за развитие на психичните и лечебните способности, които включват:
* Изцеление на душата
* Припомняне на минали прераждания
* Балансиране на чакрите
* Лекуване с цветове
* Работа с ангели и духовни водачи


"Древни лечителски техники" представлява курс за напреднали за психично и духовно развитие, както и за овладяване на древни техники за лечение. Книгата е предназначена за всички, които са духовно и психически пробудени, и ще ви насърчи да продължите да развивате себе си, за да постигнете цялостно духовно, емоционално и физическо благополучие.


Дъглас Де Лонг е терапевт, който работи с миналите прераждания за лечение на проблеми в този живот, майстор на работата с чакрите, интуитивен лечител, консултант и духовен учител. Автор е на книгата "[Развиване на психичните способности](https://poznanie.net/bookstore/razvivane-na-psihichnite-sposobnosti-dyglas-de-long/)". Ръководи Школа за древни мистерии в Саскачуан, Канада.